Lene Tanggaard

Lene Tanggaard Pedersen (født 8. juli 1973) er en dansk professor i pædagogisk psykologi ved Institut for Kommunikation på Aalborg Universitet, hvor hun forsker i kreativitet og læring. Hun har udgivet bøger om kreativitet og blandt andet bestselleren ”I bad med Picasso – sådan bliver du mere kreativ” i 2015 sammen med Christian Stadil. Lene Tanggaard er også forfatter til artikler udgivet i danske og internationale tidsskrifter

Uddannelse og Beskæftigelse 
Lene Tanggaard er uddannet cand.psych. fra Aarhus Universitet (2000). Hun påbegyndte sit ph.d.-studium ved Institut for Kommunikation, Aalborg Universitet, i 2001 efter 1 års barsel (2000-2001) og forsvarede sin afhandling i 2005. I sit ph.d.-forløb havde Lene yderligere 1 års barselsorlov (2002-2003). Hun blev ansat som adjunkt ved Institut for Kommunikation i 2005, som lektor i 2007, som professor i 2008 og som viceinstitutleder i 2016. Hun har i den periode også været Visiting Scholar og professor ved Berkeley, University of California i 2004, University of Technology i Sydney i 2006 og senest ved Tufts University i Boston i 2015. Lene Tanggaard er rektor på Designskolen i Kolding.

Lene Tanggaard har i perioden 2000-2016 skrevet 38 videnskabelige monografier, publiceret 74 artikler i fagfællebedømte videnskabelige tidsskrifter og har skrevet 77 artikler i fagfællebedømte videnskabelige antologier. Lene Tanggaards forfatterskab er alsidigt, da hun har publiceret formidlende bidrag (aviskronikker, interviews, bidrag til fagtidsskrifter og magasiner etc.), og hun modtog bl.a. i 2009 prisen som årets forfatter ved Aalborg Universitetsforlag, Nordjysk Universitetsfonds Innovationspris i 2012 og i 2015 Gyldendals formidlingspris sammen med sin kollega Svend Brinkmann. Lene Tanggaard er forskningsleder for Center for Kvalitative Studier og The International Centre for the Cultural Psychology of Creativity (ICCPC).

Lene Tanggaard forsker indenfor udviklingen af en kulturpsykologisk forståelse af kreativitet, herunder de topografiske og materielle aspekter af kreativitet. I dette arbejde udvikles en grundforståelse af psykologiske processer, hvor disses konstitueringer i konkrete omstændigheder undersøges og dokumenteres. 
Gennem bevillinger fra Innovationsfonden, Grundforskningsfonden og Niels Due Jensen Fonden, har Lene kombineret en grundvidenskabelig teoriudvikling med forankring i grundvidenskabelige problemstillinger, knyttet til psykologiske fænomeners opståen og udvikling indenfor nye, kreative undervisningsforsøg, initiativer i uddannelsessystemet og nye organisations- og ledelsestilgange i dansk industri.

Bøger  
Lene Tanggaard har skrevet bestsellere som ”Opfindsomhed” som er en del af High Performance Serien. Her ud over har Lene Tanggaard bl.a. udgivet bøgerne "Læring og Identitet", Aalborg Universitetsforlag og "Psykologi: forskning og profession", Hans Reitzels Forlag. Hun er også forfatter til en række bogkapitler samt artikler i nationale og internationale tidsskrifter.

En liste over bøger skrevet af Lene Tanggaard alene eller i samarbejde med andre, kan findes nedenfor:
 
 Psykologi: forskning og profession (2007) 
 Kreativitet skal læres! (2008) I
 Kreativitetsfremmende læringsmiljøer i skolen (2009) 
 Pædagogisk psykologi (2009) 
 Deltagerobservation(2012) 
 Følelser i ledelse(2012) 
 Psykologisk Set 84(2013) 
 Ledelsespsykologi (2013) 
 Elevers læring og udvikling - også i komplicerede læringssituationer (2014) 
 Fooling Around (Advances in Cultural Psychology)(2014) 
 Opfindsomhed (High performance serien) (2014) 
 Uren pædagogik 2 (2014) 
 Konflikt i kvalitative studier (2014) 
 Kvalitative metoder (2015) 
 Lær! (2015) 
 I bad med Picasso (2015) 
 Pædagogisk-psykologisk praksis (2015) 
 FAQ om kreativitet (2016) 
 A Survival Kit for Doctoral Students and Their Supervisors (2016) 
 Pædagogik og lærerfaglighed (2016) 
 Tæller vi det vi tæller (2016) 
 Educational Psychology Practice (2016) 
 Didaktikhåndbogen (2017)

Kilder 

Professorer fra Aalborg Universitet
Videnskabsfolk fra Danmark
Personer i Kraks Blå Bog
Ansatte ved Aalborg Universitet
Alumni fra Aalborg Universitet